**Artis Ozoliņš** (dzimis 1991. gada 13. martā Siguldā) ir pasākumu vadītājs, diskusiju moderators Latvijas Radio 1 un Latvijas Radio 6 raidījuma #DigitālāsBrokastis veidotājs un sabiedrisko attiecību speciālists.

Izglītība
---------

2010. gadā absolvējis Rīgas Centra humanitāro vidusskolu. 2015. gadā absolvējis Latvijas Universitātes Datorikas fakultātes Datorzinātņu bakalaura studiju programmā. Ieguvis Kristapa Morberga stipendiju. 2021. gadā absolvējis Rīgas Stradiņa universitātē maģistra programmu "Stratēģiskā un sabiedrisko attiecību vadība".

Darbs medijos
-------------

Kopš 2016. gada Ozoliņš veido iknedēļas tehnoloģiju raidījumu #DigitālāsBrokastis. #DigitālāsBrokastis sākotnēji bija rubrika Radio NABA piektdienas rīta raidījumā "Nabarīts" kopā ar Mārtiņu Kozlovski un Gati Cīruli. Vēlāk Ozoliņš turpināja "Nabarīta" vadīšanu kopā ar Rihardu Blesi, un #DigitālāsBrokastis kļuva par patstāvīgu raidījumu un raidierakstu Radio NABA ēterā un Delfi.lv podkāstu platformā. Kopš 2020. gada #DigitālāsBrokastis iekļautas arī Latvijas Radio 1 kanāla piektdienas programmā kļūstot par multimediālu tehnoloģiju šovu.

Raidījumā #DigitālāsBrokastis un arī ārpus tā Ozoliņš un Blese veido viedierīču apskatus, kā arī intervijas un diskusijas ar tehnoloģiju jomas ekspertiem, piemēram, sarunu festivālā "Lampa" 2019. 2020. 2021. 2022. un 2023. gadā, kur katru gadu, mainoties sarunas tēmām, apspriestas cilvēku attiecības ar tehnoloģijām.

Balstoties uz iknedēļas raidījumu tehnoloģiju ziņu topu Artis Ozoliņš regulāri veido publikācijas Latvijas Sabiedrisko mediju portālam un citiem plašsaziņas līdzekļiem.

Artis Ozoliņš vadījis arī Izglītības un zinātnes ministrijas raidierakstu ciklu "Zinātjauda" par starptautiskajiem izglītības pētījumiem.

Kopš 2023. gada 6. marta reizi mēnesī Ozoliņš un Blese Latvijas Radio 6 vada raidījumu "Tu saki?", kurā, piedaloties Latvijas Universitātes pārstāvjiem, salīdzina izmaiņas studijās un pētniecībā.

2023. gada 1. jūlijā Artis Ozoliņš uzsāka vadīt TV24 raidījumu "Dzimis Mežā. Atpazīsti, saproti, izgatavo" par meža pārvaldību un kokmateriālu izmantošanu.

Sabiedrisko attiecību karjera
-----------------------------

Projektu vadītāja pienākumus Artis Ozoliņš aizsāka 2014. gadā grafiskā dizaina aģentūrā "DUE". Pēc tam Ozoliņš turpināja darbu komunikācijas un PR aģentūrā Golin no 2015. gada līdz 2017. gadam.

No 2017. gada līdz 2020. gadam Ozoliņš ieņēma Valsts kancelejas Komunikācijas departamenta direktora vietnieka amatu. Ozoliņš bija arī Valsts un pašvaldību iestāžu tīmekļvietņu vienotās platformas ieviešanas projekta vadītājs.

Kopš 2020. gada strādā kā ārštata sabiedrisko attiecību konsultants un satura veidotājs.

Pasākumu vadīšana un diskusiju moderēšana
-----------------------------------------

Kopš 2016. gada Ozoliņš regulāri bijis pasākumu vadītājs un diskusiju moderators. Vada pasākumus gan tiešsaistē, gan klātienē latviešu un angļu valodā. Sadarbības partneru vidū ir gan publiskā, gan privātā sektora pārstāvji, piemēram Latvijas Universitāte, Rīgas Tehniskā universitāte, Latvijas Investīciju un attīstības aģentūra, Vides aizsardzības un reģionālās attīstības ministrija, portāls DELFI, Latvijas Būvuzņēmēju partnerība, Valsts kanceleja "Digital Freedom Festival" u.c.

Sabiedriskā darbība
-------------------

Artis Ozoliņš aktīvi iesaistījies dažādās sabiedriskajās organizācijās gan kā brīvprātīgais aktīvists, gan kā vēlēts biedrs un organizāciju vadītājs.

Paralēli studijām Latvijas Universitātes Datorikas fakultātē iesaistījās fakultātes sabiedriskās dzīves veidošanā — 2010. gadā kļuva par Datorikas fakultātes pašpārvaldes biedru un 2011. gadā par Datorikas fakultātes avīzes "DEFĪZE" galveno redaktoru.

2011. gadā ievēlēts par Latvijas Universitātes Datorikas fakultātes studējošo pašpārvaldes vadītāju. 2012. gadā ievēlēts Latvijas Universitātes senātā, kā arī ievēlēts par Latvijas Universitātes Studentu padomes priekšsēdētāju, kur pildīja Latvijas Universitātes struktūrvienības direktora pienākumus.

2014. gada maijā Artis Ozoliņš tika ievēlēts Latvijas Studentu apvienības valdē, kur viņa galvenie pienākumi bija Latvijas augstākās izglītības iestāžu pašpārvalžu aktīvas kopienas veidošana un pašpārvalžu stratēģiskās attīstības atbalsts.

Atsauces
--------

1. ↑  «Artis Ozoliņš». *artisozolins.lv*. Skatīts: 2022-08-28.
2. ↑  «Personības / Artis Ozoliņš / Latvijas Radio 1». *lr1.lsm.lv*. Skatīts: 2022-08-28.
3. ↑  «Visas personības». *www.naba.lv*. Skatīts: 2022-08-28.
4. ↑  «Digitālās brokastis / Digitālās brokastis / Latvijas Radio 1». *lr1.lsm.lv*. Skatīts: 2022-08-28.
5. ↑  «Artis Ozoliņš». *www.fonds.lv*. Skatīts: 2022-08-28.
6. 1 2  «Digitālās Brokastis / Digitālās Brokastis / Latvijas Radio». *naba.lsm.lv*. Skatīts: 2022-08-28.
7. ↑  «Nabarīts / Nabarīts / Latvijas Radio». *naba.lsm.lv*. Skatīts: 2022-08-28.
8. ↑  «#DigitālāsBrokastis - delfi.lv». *www.delfi.lv* (latviešu). Skatīts: 2022-08-28.
9. ↑  «#DigitālāsBrokastis - YouTube». *www.youtube.com*. Skatīts: 2022-08-28.
10. ↑  «#50 Artis Ozoliņš un Rihards Blese "Digitālās brokastis"». *lr1.lsm.lv*. Skatīts: 2022-08-27.
11. ↑  «Personības / Rihards Blese / Latvijas Radio 1». *lr1.lsm.lv*. Skatīts: 2022-08-28.
12. ↑  «Tehnoloģiju apskati - YouTube». *www.youtube.com*. Skatīts: 2022-08-28.
13. ↑  «Podkāsts #DigitālāsBrokastis LR1 & Radio Naba - YouTube». *www.youtube.com*. Skatīts: 2022-08-28.
14. ↑  «Artis Ozoliņš». *Sarunu festivāls LAMPA* (latviešu). Skatīts: 2022-08-28.
15. ↑  «Zinātnes kafejnīca "Mākslīgais intelekts — cilvēka labākais draugs vai lielākais drauds?" #DigitālāsBrokastis». *Sarunu festivāls LAMPA* (latviešu). Skatīts: 2023-06-14.
16. ↑  «Artis Ozoliņš». *www.lsm.lv* (latviešu). Skatīts: 2022-08-28.
17. ↑  Artis Ozoliņš. «Skaņu slāpējošo austiņu tests: 'Bose' pret 'Sony'». *delfi.lv* (latviešu), 2021-12-21. Skatīts: 2022-08-28.
18. ↑  «Zinātjauda - delfi.lv». *www.delfi.lv* (latviešu). Skatīts: 2022-08-27.
19. ↑  «Tu saki? / Tu saki? / Latvijas Radio». *naba.lsm.lv*. Skatīts: 2023-06-14.
20. ↑  «Dzimis Mežā. Atpazīsti, saproti un izgatavo - RigaTV24 - XTV». *xtv.lv* (angļu). Skatīts: 2023-07-17.
21. ↑  «Golin - Ar aizrautību attīstāmies kopā ar mūsu klientiem. Kolēģis Artis Ozoliņš Latvijas Brīvo arodbiedrību savienības biedriem pasniedza lekciju par prezentēšanas mākslu - no teorijas līdz praksei. Klausītāju galvenās atziņas no prezentācijas: 1. KISS - "keep it short & simple" jeb kodolīgi teksti uzlabo uztveramību, 2. klausītājam jāliek saprast, kāpēc viņam stāstījums nozīmīgs, 3. trāpīgs attēls vai video pasaka vairāk kā tūkstošiem vārdu. | Facebook». *www.facebook.com* (latviešu). Skatīts: 2022-08-28.
22. ↑  «Atšķirīgs saturs – vienota pieeja: radītas mūsdienīgas tīmekļvietnes ērtākai saziņai ar valsts iestādēm un pašvaldībām | Ministru kabinets». *www.mk.gov.lv* (latviešu). Skatīts: 2022-08-28.
23. ↑   Baltic Digital Media Landscape: Flat or Fat? / DELFI media LAB @Digital Freedom Festival 2019 RIGA. Atjaunināts: 2022-08-28
24. ↑  «Lejuplādē savu 4. DEFĪZI». *Datoriķi.lv* (en-US). 2011-10-03. Skatīts: 2022-08-28.
25. ↑  «Ceļā uz LU SP - Artis Ozoliņš». *Datoriķi.lv* (en-US). 2012-12-19. Skatīts: 2022-08-28.
26. ↑  «Vēsture». *LSA* (latviešu). 2013-03-01. Arhivēts no oriģināla, laiks: 2022-08-28. Skatīts: 2022-08-28.